CELEX: 62011CN0109
Language: bg
Date: 2011-03-03 00:00:00
Title: Дело C-109/11: Иск, предявен на 3 март 2011 г. — Европейска комисия/Чешка република

28.5.2011   
            
            
               BG
            
            
               Официален вестник на Европейския съюз
            
            
               C 160/11
            
         Иск, предявен на 3 март 2011 г. — Европейска комисия/Чешка република
   (Дело C-109/11)
   2011/C 160/11
   Език на производството: чешки
   
      Страни
   
   
      Ищец: Европейска комисия (представители: K. Walkerová и D. Triantafyllou)
   
      Ответник: Чешка република
   
      Искания на ищеца
   
   
               —
            
            
               да се приеме за установено, че като е разрешила на лица, които не са данъчнозадължени, да станат част от група данъчнозадължени лица, Чешката република не е изпълнила задълженията, които има по силата на членове 9 и 11 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (1);
            
         
               —
            
            
               да се осъди Чешката република да заплати съдебните разноски.
            
         
      Правни основания и основни доводи
   
   Според член 9, параграф 1 от Директива 2006/112/ЕО „данъчнозадължено лице“ означава всяко лице, което извършва независима икономическа дейност на някое място, без значение от целите и резултатите от тази дейност. Член 11 от Директивата относно ДДС гласи, че след консултиране с Консултативния комитет по данък върху добавената стойност (наричан по-долу „Комитет по ДДС“), всяка държава членка може да разглежда като едно данъчнозадължено лице всички лица, установени на територията на тази държава членка, които, макар и юридически независими, са тясно обвързани едно с друго от финансови, икономически и организационни връзки.
   Според Комисията, като разрешила на основание на член 11 от Директива 2006/112/ЕО на лица, които не са данъчнозадължени, да станат част от група, данъчнозадължени лица, Чешката република не е изпълнила задълженията, които има по силата на членове 9 и11 от Директива 2006/112/ЕО.
   
      (1)  ОВ L 347, стр. 1, Специално издание на български език, 2007 г., глава 9, том 3, стр. 7.